CELEX: 32016R1087
Language: lv
Date: 2016-07-05 00:00:00
Title: Komisijas Īstenošanas regula (ES) 2016/1087 (2016. gada 5. jūlijs), ar ko tolilfluanīdu apstiprina par 7. produkta veida biocīdos lietojamu esošu aktīvo vielu (Dokuments attiecas uz EEZ)

6.7.2016   
            
            
               LV
            
            
               Eiropas Savienības Oficiālais Vēstnesis
            
            
               L 180/18
            
         KOMISIJAS ĪSTENOŠANAS REGULA (ES) 2016/1087
   (2016. gada 5. jūlijs),
   ar ko tolilfluanīdu apstiprina par 7. produkta veida biocīdos lietojamu esošu aktīvo vielu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
   tā kā:
   
               (1)
            
            
               Ar Komisijas Deleģēto regulu (ES) Nr. 1062/2014 (2) izveidots to esošo aktīvo vielu saraksts, kuras jānovērtē, lai lemtu par to iespējamu apstiprināšanu lietošanai biocīdos. Tolilfluanīds ir šajā sarakstā.
            
         
               (2)
            
            
               Tolilfluanīds ir novērtēts lietošanai biocīdos, kas pieder pie Regulas (ES) Nr. 528/2012 V pielikumā aprakstītā 7. produkta veida “Plēves konservanti”.
            
         
               (3)
            
            
               Par kompetento novērtētājiestādi tika izraudzīta Somija, un tā 2015. gada 17. martā iesniedza novērtējuma ziņojumus kopā ar saviem ieteikumiem.
            
         
               (4)
            
            
               Saskaņā ar Deleģētās regulas (ES) Nr. 1062/2014 7. panta 2. punktu, ņemot vērā kompetentās novērtētājiestādes secinājumus, Biocīdu komiteja 2015. gada 9. decembrī formulēja Eiropas Ķimikāliju aģentūras atzinumu.
            
         
               (5)
            
            
               Saskaņā ar minēto atzinumu 7. produkta veida biocīdi, kas satur tolilfluanīdu, varētu atbilst Regulas (ES) Nr. 528/2012 19. panta 1. punkta b) apakšpunkta prasībām, ja vien attiecībā uz to lietošanu tiek ievērotas noteiktas specifikācijas un nosacījumi.
            
         
               (6)
            
            
               Tāpēc ir lietderīgi tolilfluanīdu apstiprināt lietošanai 7. produkta veida biocīdos ar noteikumu, ka tiek ievērotas noteiktas specifikācijas un nosacījumi.
            
         
               (7)
            
            
               Tolilfluanīds atbilst kritērijiem, pēc kuriem vielas atbilstoši Eiropas Parlamenta un Padomes Regulas (EK) Nr. 1272/2008 (3) I pielikumā dotajām definīcijām kvalificē par 1. kategorijas ādas sensibilizatoriem, tāpēc apstrādāti izstrādājumi, kuri apstrādāti ar tolilfluanīdu vai kuros tolilfluanīds iestrādāts, būtu jālaiž tirgū ar attiecīgu marķējumu.
            
         
               (8)
            
            
               Pirms aktīvo vielu apstiprina, būtu jāpaiet saprātīgi ilgam laikam, lai ieinteresētās personas varētu veikt jauno prasību izpildei nepieciešamos sagatavošanās pasākumus.
            
         
               (9)
            
            
               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Tolilfluanīdu apstiprina par aktīvo vielu lietošanai 7. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 5. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 167, 27.6.2012., 1. lpp.
   
   
      (2)  Komisijas 2014. gada 4. augusta Deleģētā regula (ES) Nr. 1062/2014 par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV L 294, 10.10.2014., 1. lpp.).
   
      (3)  Eiropas Parlamenta un Padomes 2008. gada 16. decembra Regula (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).
   
      PIELIKUMS
      
                  Vispārpieņemtais nosaukums
               
               
                  
                     IUPAC nosaukums
                  Identifikācijas numuri
               
               
                  Aktīvās vielas minimālā tīrības pakāpe (1)
                  
               
               
                  Apstiprināšanas datums
               
               
                  Apstiprinājuma beigu datums
               
               
                  Produkta veids
               
               
                  Īpaši nosacījumi
               
            
                  Tolilfluanīds
               
               
                  
                     IUPAC nosaukums:
                  N-(dihlorfluormetiltio)-N′,N′-dimetil-N-p-tolilsulfamīds
                  EK Nr.: 211-986-9
                  
                     CAS Nr.: 731-27-1
               
               
                  96 masas %
               
               
                  2018. gada 1. janvāris
               
               
                  2027. gada 31. decembris
               
               
                  7
               
               
                  Lai attiecībā uz biocīdiem saņemtu atļauju, izpilda šādus nosacījumus:
                  
                              1)
                           
                           
                              biocīda novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;
                           
                        
                              2)
                           
                           
                              attiecībā uz riskiem, kas apzināti attiecībā uz novērtētajiem lietojuma veidiem, biocīda novērtēšanā īpašu uzmanību pievērš:
                              
                                          a)
                                       
                                       
                                          rūpnieciskiem vai profesionāliem lietotājiem;
                                       
                                    
                                          b)
                                       
                                       
                                          neprofesionāliem lietotājiem, kuri lieto apstrādātas krāsas, kas satur tolilfluanīdu kā plēves konservantu;
                                       
                                    
                                          c)
                                       
                                       
                                          virszemes ūdeņiem, augsnei un pazemes ūdeņiem, arī riskam, ko rada noārdīšanās produkti.
                                       
                                    
                        Lai apstrādātus izstrādājumus varētu laist tirgū, izpilda šādu nosacījumu:
                  persona, kas atbildīga par tāda apstrādāta izstrādājuma laišanu tirgū, kurš apstrādāts ar tolilfluonīdu vai kurā tolilfluonīds iestrādāts, nodrošina, ka uz šā apstrādātā izstrādājuma marķējuma ir sniegta Regulas (ES) Nr. 528/2012 58. panta 3. punkta otrajā daļā minētā informācija.
               
            
         (1)  Šajā slejā norādītā tīrības pakāpe ir saskaņā ar Regulas (ES) Nr. 528/2012 89. panta 1. punktu veiktajā novērtēšanā izmantotās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.